**MWONGOZO WA KUSAHIHISHA**

**SEHEMU A: UFAHAMU (ALAMA 15)**

***Soma taarifa ifuatayo kisha ujibu maswali***

**Takwimu zinaonyesha kuwa punda hutumika kubeba mizigo mizito mashinani, hususan katika maeneo ambayo miundo misingi ya barabara ni duni.** Aidha, wasimamizi wa vichinjio vya punda wamelaumiwa kwa kuhatarisha maisha ya wanyama hawa kupitia biashara ya viungo vyao, huku wezi wa punda wakivuna sehemu ambayo hawakupanda.

Hata hivyo, kwa mama Teresia Mumbi, mkulima kutoka kijiji cha Kwa Njaga, Kaunti ya Nyandarua, punda wamekuwa ni ofisi yake.Anasema ukulima na uchukuzi kwa Wakenya wengi unategemea miundo msingi bora ya usafiri, ndio maana wakulima wengi mashinani wamekuwa wakilalamika kuwa wanapata hasara mazao yao yanapochelewa kufika sokoni kwa wakati.Kulingana naye ni jambo ambalo limewafanya kuwekeza kwenye mradi wa kufanya biashara ya punda ambapo mara nyingi huuzwa kati ya Sh20,000-25,000.Ingawa wakulima wengi kutoka Kaunti ya Nyandarua wanakuza viazi, maharagwe, mihogo na mahindi, Mumbi anasema kuwa hajutii kujikita kwenye mradi huu, ambao umetengeneza nafasi nyingi za ajira na kurahisisha usafiri.

Kulingana naye, anaungama kuwa endapo wakulima watawapatia punda mafundisho mwafaka jinsi ya kuishi na mifugo, wanaweza kukaa na wanyama wengine kama vile kondoo, mbuzi au ng’ombe na hata kuwapatia ulinzi. Wakulima wamekuja na mbinu mwafaka ya kufanikisha ufugaji kwa kukata kwato, kuwapatia chanjo na kuwatengenezea mazingira mazuri.

Isitoshe punda ni wanyama ambao wanaweza kujitafutia malisho na kudumu katika mazingira magumu yenye joto au baridi kali. Kwa upande mwingine wakulima wengi kutoka Nyandarua ambao wanategemea punda, wamekuja na mbinu ya kuboresha ufugaji wa punda baada ya kupokea mafunzo kutoka kwa wataalam na wanaharakati wanaotetea haki za punda.

Kwanza punda wanafaa kubebeshwa mizigo kulingana na uwezo wao. Aidha wanahitaji wakati wa kutosha kupata mapumziko.

Mumbi amefaulu katika ufugaji wa punda kwa sababu yeye huhakikisha kuwa punda wake wanapata maji ya kutosha wakati wowote ambao huwa hawafanyi kazi. Vilevile, amewatengenezea punda wake watatu banda nzuri kuwakinga dhidi ya mvua, baridi kali au jua. Mumbi anasema kuwa kila siku akiamka huhakikisha kuwa punda wake wamelishwa vyema na kuwapangusa kwato kabla ya kurejelea shughuli za siku kusafirisha mazao kutoka shambani hadi sokoni. Baada ya kufanya vibarua sehemu mbalimbali miaka ya awali, Mumbi aliamua kutafuta mbinu mbadala ya kujiendeleza kimaisha ambapo alinunua mtoto wa punda na kumtunza hadi akakomaa.

Hapo alianza kutengeneza hela kwa kufanya vibarua kijijini kama vile kubeba mizigo, au kukodisha kwa wafanyabiashara wengine na hata kubebea maji kutoka mtoni. Ikumbukwe kuwa kijiji cha Kwa Njaga kina miundo msingi duni ambapo miinuko na mabonde hufanya nyingi ya sehemu zisiweze kupitika hasa wakati wa mvua nyingi. Alieleza kuwa imekuwa ni nafuu kwa vijana wengi na akina mama ambao walikuwa wamezoea kushinda mtaani, kwa sababu punda wametoa fursa ya kutengeneza nafasi nyingi za kazi.

Barabara nyingi katika Kaunti ya Nyandarua hazipitiki, jambo ambalo limekuwa likiwafanya wakulima kukadiria hasara kubwa mazao yao yanapochelewa kufika sokoni. Changamoto za wakulima wa matunda na mboga zilikuwa nyingi huku wengi wao wakikosa kujua namna ya kuhifadhi mazao ya shambani mara tu baada ya kuvuna. Hapo awali watu wengi hawakuwa wakizingatia maslahi ya punda kama vile kuwaacha wajitafutie vyakula na kuishi kwenye mazingira duni.

Beth Kuria ambaye ni mwekahazina kutoka Shirika la Muungano wa Wamiliki wa Punda nchini (ADOK), anasema kuwa pana haja ya serikali kutilia mkazo suala la kuwahifadhi punda kwenye mazingira mazuri. Wafugaji wengi wameshindwa kuwapatia punda malazi mazuri na lishe bora, jambo ambalo amelitaja kama kuwakosesha haki zao za kimsingi.

Kama wanyama wengine punda wanahitaji kupatiwa lishe nzuri na chanjo kila mara, hii ikiwa ni pamoja na kuwafanyia huduma za kukata kwato na kuwawekea matandiko mazuri wakati wa kubebea mizigo ili ngozi zao zisije zikachujuka. Aliongezea kuwa akina mama wengi wanaokaa mashambani wanategemea punda kufanyia kila kitu kama vile kusafirisha viazi hadi sokoni na hata kuwabebea maji kutoka mtoni.

MASWALI

a) Ipe tarifa uliyoisoma anwani mwafaka

1. *Ufugaji wa punda*
2. *Faida za punda (hoja 1x1=1)*

b) Eleza mambo jambo ambalo limekuwa likiwahasisri wakulima katika Kaunti ya

 Nyandarua.

 *Miundo misingi mibovu ambayo inayofanya mazao yao kuchelewa kufika sokoni*

 *(hija 1x2=2)*

c) Eleza njia nne zinazoweza kutumiwa kufanikisha ufugaji wa punda

1. *Kuwakata kwato*
2. *Kuwapa chanjo*
3. *Kuwatengenezea mazingira mazuri*
4. *Kuwabebesha mizigo kulingana na uwezo wao*
5. *Kuwapa wakati wa kutosha wa kupumzika*
6. *Kuwakinga dhidi ya baridi kali*

d) Eleza faida nne zinazotokana na ufugaji wa punda

1. *Wanaweza kuuzwa kati ya shilingi 20,000 – 25,000*
2. *Wanaweza kutengeneza nafasi nyingi za ajira*
3. *Wanarahisisha usafirishaji wa mizigo mahali kuna tatizo la usafiri*
4. *Wanaweza kukodishwa kwa wafanya biashara (hoja 4x1=4)*

e) Kwa nini ufugaji wa punda umekuwa rahisi ikilinganishwa na mifugo wengine

1. *Punda wanaweza kujitafutia malisho wenyewe*
2. *Wanaweza kudumu katika mazingira magumu yenye joto na baridi kali*

 *(hoja 2x1=2)*

f) Eleza maana ya mafungu yafuatayo kama yalivyotumiwa katika kifungu

1. *Punda wamekuwa ni ofisi yake – punda wamempa ajira*
2. *Kutengeneza hela – kupata faida/kupata malipo (hoja 2x1=2)*

**SEHEMU B: UFUPISHO (ALAMA 15)**

***Soma taarifa ifuatayo kisha ujibu maswali***

**Lugha huundwa kwa sauti ambazo huunganishwa ili kuunda neno au sehemu ya neno, kisha maneno huungana kuunda miundo mikubwa zaidi yenye maana kama vile virai, vishazi, sentensi na aya.** Kwa mfano: Mkulima (N) + Anavuna(T) = Mkulima anavuna. Hata hivyo, muungano huu wa maneno huwa haufanyiki shaghala baghala maadamu kuna kanuni na sheria zinazodhibiti mfuatano wa kila kipashio.Katika kila lugha, kuna kanuni maalum zinazodhibiti ama mfuatano wa sauti, mofimu, maneno au hata sentensi.

Kwa mintarafu hii, ndiposa tunahoji kuwa lugha ya binadamu ni mfumo wenye kanuni, sheria na taratibu mahsusi ambazo endapo zitakiukwa, hakutakuwa na utimilifu wa lugha husika. Wanajamii au ukipenda watumiaji wa lugha fulani huweza kuelewana kupitia kanuni hizo maalum zinazodhibiti mpangilio wa viunzi vya lugha husika.

Lugha ni mfumo wa sauti nasibu**8**. Kiambajengo hiki kina maana kwamba hakuna uhusiano wa moja kwa moja kati ya neno na kitu chenyewe kinachotumika katika ujenzi na matumizi mengine (maana na kirejelewa). Inamaanisha vilevile kuwa ishara na maumbo ya kiisimu hayana uhusiano wowote au mfanano wowote na maana ambazo tunayapatia. Kwa mfano, neno ‘jiwe’ hakuna watu waliokaa na kusema kuanzia leo hili litaitwa jiwe. Aidha, hakuna uhusiano wowote kati ya neno “jiwe” na umbo linalorejelewa, ila uhusiano wake ni wa kinasibu tu na hutofautiana kutoka lugha moja hadi nyingine.

Lugha huhusishwa na mwanadamu. Lugha ni chombo cha mawasiliano kinachotumika miongoni mwa binadamu pekee ambapo hakuna kiumbe mwingine ambaye si binadamu mwenye uwezo wa kutumia lugha wala kuzungumza. Kwa kuzingatia hoja hii, ni bayana kuwa kuna sifa maalum za lugha ya binadamu ambazo hazipatikani kwa kiumbe mwingine yeyote yule isipokuwa mwanadamu. Japo viumbe wasio binadamu mathalan wanyama na nyuni wanaweza kuwasiliana, mawasiliano yao huwa ni ya sauti au ishara ambazo kimsingi si lugha.

Aidha, mawasiliano haya hudhibitiwa na hisia kama vile uchungu, hofu, njaa,hamu au ishara za kutoa taarifa fulani. Isitoshe, binadamu ana uwezo wa kujifunza lugha mbalimbali na kuitumia katika mazingira yake jambo ambalo wanyama, nyuni na viumbe wengine hawawezi. Kwa mfano, ukimchukua mbwa wa Japan na kumleta Kenya atabweka kwa njia ile ile ya mbwa wa Kenya kueleza shida au ishara husika.

MASWALI

a) Kwa maneno yasiozidi 60 fupisha aya mbili za mwanzo (alama 7, moja ya utiririko)

1. ***Lugha huundwa kwa sauti zinazounganishwa ili kuunda maneno***
2. ***Maneno huungana kuunda miundo mikubwa zaidi yenye maana***
3. *Muungano huu wa maneno haufanyiki shaghala baghala*
4. *Kuna kanuni maalum zinazodhibiti: mfuatano wa sauti, mofimu, na maneno*
5. *Lugha ya binadamu ni mfumo wenye kanuni, sheria na taratibu mahsusi*
6. *Kanuni hizi zinapokiukwa hakutakuwa na utimilifu wa lugha husika.*
7. *Watumiaji wa lugha fulani huweza kuelewana kupitia kanuni hizo maalum*

b) Kwa maneno 70 fafanua sifa za lugha zinavyojitokeza katika aya ya tatu hadi tano.

 (alama 8, moja ya utiririko)

1. *Lugha ni mfumo wa sauti nasibu.*
2. *Ishara na maumbo ya kiisimu hayana uhusiano wowote au mfanano wowote na maana ambazo tunayapatia.*
3. *Lugha ni chombo cha mawasiliano kinachotumika miongoni mwa binadamu pekee*
4. *Kuna sifa maalum za lugha ya binadamu ambazo hazipatikani kwa kiumbe mwingine yeyote yule isipokuwa mwanadamu.*
5. *Wanyama na nyuni wanaweza kuwasiliana, kwa sauti au ishara ambazo kimsingi si lugha.*
6. *Mawasiliano haya hudhibitiwa na hisia au ishara za kutoa taarifa fulani.*
7. *Binadamu ana uwezo wa kujifunza lugha mbalimbali na kuzitumia.*
8. *Wanyama, nyuni na viumbe wengine hawawezi kujifunza lugha.*

**SEHEMU C MATUMIZI YA LUGHA ALAMA 40**

a) Andika neno lenye sauti sauti zifuatazo: sauti mwambatano inayotamkiwa ufizini, irabu ya

 chini, nazali ya ufizi, irabu ya mbele juu

 *Ndani (4x ½ = 2)*

b) Kuna tofauti gani kati ya kiimbo na shadda

 *shadda ni mkazo onaotiliwa silabi maalum katika neno ili kubainisha maana yake*

 *kiimbo ni kupanda na kushuka kwa mawimbi ya sauti mtu anapozungumza. (1x2=2)*

c) Huku ukitoa mifano, eleza maana za maneno yafuatayo

 viambishi

*Viambishi ni vipashio vya kisarufi vinavyoongezwa kwenye mzizi wa neno ili kuleta maana mbalimbali kwa mfano,* ***M****-chez-****o*** *(Maelezo alama 1x1=1 mfano alama ½)*

 mofimu

 *Mofimu ni sehemu ndogo ya neno yenye maana kisarufi kwa mfano,*

 *A –mofimu ya nafsi ya tatu umoja*

 *na – mofimu ya wakati uliopo*

 *chez – mofimu mzizi*

 *a – mofimu kiishio (Maelezo alama 1x1=1 mfano alama ½)*

d) Tunga sentensi moja inayodhihirisha kwamba neno panda ni kitawe.

1. *Mgawanyiko wa kitu kama vile njia*
2. *Kisawe cha manati*
3. *Paji la uso*
4. *Enda kuelekea juu ya kitu kama vile mti, gari n.k*
5. *Weka mbegu au miche katika ardhi ili ikue*
6. *Kisawe cha parapanda*

*Mwanafunzi antunge sentensi inayoonyesha angalau maana mbili za neno panda. Ikiwa maana moja tu itajitokeza, asituzwe alama yoyote (1x2=2, 2/0)*

e) Tunga sentensi moja kuonyesha matumizi ya KU kama kikanushi cha wakati uliopita na

 nafsi ya pili umoja

 *Mbona hukuniambia kwamba ulitaka nikuimbie (Kadiria) (2x1=2)*

f) Tunga sentensi moja iliyo na shamirisho kipozi, kitondo na ala (alama 3)

*Mama alimpikia* ***baba******chakula*** *kwa* ***jiko la gesi****. (Mtahini akadirie sentensi za wanafunzi. (alama 3x1=3)*

g) Tunga sentensi kusisitiza katika wingi ‘kiti’ kikiwa mbali kidogo.

 *Viti viyvyo ndivyo vitakavyoleta uhasama miongoni mwenu. (kadiria) (alama 2)*

h) Changanua sentesi ifuatayo kwa kutumia jedwali (alama 4)

Mwanafunzi aliyeadhibiwa jana ameomba msamaha lakini mwalimu mkuu hajamsamehea

|  |
| --- |
| *S* |
| *S1* | *U* | *S2* |
| *KN* | *KT* |  | *KN* | *KT* |
| *N* | *S* | *T* | *N* |  | *N* | *V* | *T* |
| *Mwanafunzi* | *aliyeadhibiwa jana* | *ameomba* | *msamaha* | *lakini* | *mwalimu* | *mkuu* | *hajamsamehea* |

i) Eleza uamilifu wa vishazi tegemezi katika sentensi zifuatazo: (alama 3)

1. Aliyepotea amepatikana

 *Aliyepotea – kimetumika kama kiwakilishi (1x1=1)*

1. Mwanafunzi aliyepotea amepatikana

 *aliyepotea* – *kimetumika kama kivumishi (1x1=1)*

1. Tulicheza alivyotufundisha

 *alivyotufundisha – kimetumika kama kielezi. (1x1=1)*

j) Andika kwa wingi (alama 1)

 Mtanashati ameibuka mshindi

 *Watanashati wameibuka washindi*

k. Ainisha vitenzi katika sentensi ifuatayo

 Huyu ndiye mwalimu anayejua kukimbia kwa kasi

 *ndiye – kitenzi kishirikishi kipungufu*

 *kukimbia – kitenzi halisi (hoja 2x1-2)*

l) Weka nomino hizi katika ngeli zake

1. vilembwe

 *A - WA*

1. maghani

 *YA – YA (hoja 2x1=1)*

m) Yakinisha: Usingalitia bidii usingalipita mtihani.

*Ungalitia bidii ungalipita mtihani (hoja 1x2=2)*

n) Andika katika usemi wa taarifa: ‘Nataka ufikirie sana juu ya maisha yako ya ndoa.

 Sitaki uishi maisha yasiyo na mweleko,’ Babu alinishauri.

*Babu alinishauri kwamba* ***nifikirie*** *sana juu ya maisha* ***yangu*** *ya ndoa kwani* ***hakutaka******niishi*** *maisha yasiyo na mwelekeo. (hoja 3x1=3)*

*o) Baya ni kwa zuri kama vile* ***chungu*** *ni kwa tamu na bovu ni kwa* ***bora (2x1=2)***

p) Tunga sentensi kudhihirisha matumizi ya viakifishi vifuatavyo (alama 3)

 *Ritifaa*

1. *hutumiwa katika sauti za ving’ong’o – ng’oa*
2. *kudondosha herufi katika neno - ’sijifanye*
3. *kutondosha tarakimu – huu ni mwaka wa ’23 1x1=1*

*Kinyota*

1. *kuonyesha kwamba sentensi ina kosa la sarufi*
2. *Juu ya msamiati ambao maelezo yake yametolewa kwenye tanbihi 1x1=1*

*Parandesi*

1. *Kufungia maelezo ya ziada na yasiyo ya lazima katika sentensi*
2. *Kufungia nambari wakati wa kuorodhesha*
3. *Kufungia maelezo ya mwandishi na miondoko ya wahusika katika tamthilia 1x1=1*

q) Eleza maana ya

1. kuzamia lulu

 *Kwenda mahali na kukawia kurejea*

1. Dudu liumalo silipe kidole

 *Unapogundua jambo fulani lina hatari, epukana nalo. (hoja 2x1=2)*

4.ISIMU JAMII (ALAMA 10)

a) Huku ukitoa mifano mwafaka fafanua kaida nne katika jamii ambazo matumizi ya lugha

 hutegemea

1. *Elimu – walioelimika wanaweza kuchanganya na kubadili msimbo*
2. *Umri – vijana hutumia lugha isiyo sanifu lakini wazee hutumia lugha sanifu.*
3. *Jinsia – wanawake hutumia lugha ya tasfida lakini wanaume hawajai sana tasfida*
4. *Hali ya mtu – mgonjwa hutumia lugha inayoonyesha hisia za huruma*
5. *Cheo – mwenye cheo cha juu hutumia lugha ya kuamuru*
6. *Lengo – mwanasiasa anayetafuta kura hutumia lugha bembelezi na ya ahadi*
7. *Muktadha – muktadha wa matanga hulazimu matumizi ya lugha nyeyekevu.*
8. *Taaluma – udaktari huruhusu matumizi ya lugha ya mkato km 2x3*
9. *Mada – huathiri uteuzi wa msamiati wa kutumiwa*
10. *Uhusiano – lugha ya heshima hutumiwa kati ya mzazi na motto/lugha ya utani kati ya nyanya au babu na mjukuu. (zozote 4x1=4)*

b) Fafanua majukumu ya Kiswahili kama: (alama 6)

 i) Lugha ya kitaifa

1. Huhifadhi amali na ustaarabu wa taifa zima
2. Hukabili tatizo la ukabila
3. Ni kitambulisho cha watu wa Afrika mashariki
4. Huwapa watu hadhi na staha
5. Hutumika katika utafiti
6. Hutumiwa katika biashara, siasa, elimu n.k.
7. Hutumiwa kstiks utsngazaji hivyo ni chombo cha ajira
8. Kigezo cha kuchujia wanaojiunga na vitengo mbalimbali vya elimu
9. Hukuza uzalendo wa wananchi
10. Hutumiwa katika uandishi/uchapishaji
11. Hutumiwa katika sherehe za kitaifa